
ΔΕΛΤΙΟ ΤΥΠΟΥ
    Βιώνοντας τα τελευταία χρόνια ως χώρα την πιο δύσκολη περίοδο της μεταπολίτευσης, με τα οικονομικά προβλήματα και την ανεργία να είναι σε μεγάλη άνοδο, ως εκπρόσωποι των φοιτητών στο Τμήμα Γεωγραφίας, προσπαθούμε με κάθε τρόπο και μέσο να ελαττώσουμε την μάστιγα αυτή. Ως απόφοιτοι Γεωγράφοι υστερούμε αρκετά στον τομέα των επαγγελματικών δικαιωμάτων. Τα τελευταία δύο χρόνια όμως, υπάρχει μία εξαιρετική συνεργασία μεταξύ του Προεδρείου του Φ.Σ.Γ., της Επιτροπής Επαγγελματικών Δικαιωμάτων των Καθηγητών και της Ένωσης Γεωγράφων, όπου όλοι μαζί προσπαθούμε για την εύρεση νέων θέσεων εργασίας αλλά και την ανάδειξη της επιστήμης. Χάρις στην εξαιρετική αυτή συνεργασία, καταφέραμε να κατοχυρώσουμε το επαγγελματικό δικαίωμα του ΠΕ Διοικητικού-Οικονομικού αλλά και να έχουμε ξεκινήσει τις διαδικασίες κατοχύρωσης πολλών ακόμα:

· Κύριο και βασικό είναι να καταφέρουμε την ένταξή μας στο ΓΕΩΤΕ.Ε. Με την ένταξή μας στο Επιμελητήριο, η σύνδεση με την αγορά εργασίας θα είναι πιο άμεση. Η Ένωση Γεωγράφων, έχει αναλάβει να συναντηθεί με τους αρμόδιους έτσι ώστε να ξεκινήσει η διαδικασία ένταξής μας.

· Η ανάκτηση των Χωροταξικών Μελετών. Έχει αποσταλεί στο Υπουργείο Υποδομών επιστολή η οποία ζητά τις προϋποθέσεις που πρέπει να έχουμε ως Γεωγράφοι για να μπορούμε να διεξάγουμε τις Μελέτες αυτές.

· Συνάντηση με αρμόδιο της Τεχνικής Υπηρεσίας της ΔΕΗ έτσι ώστε να μπορούν οι Γεωγράφοι να συμμετέχουν σε μελλοντικές προκηρύξεις.

· Ένταξη των Γεωγράφων στις προκηρύξεις της ΕΛΣΤΑΤ Έχει αποσταλεί e-mail στον Πρόεδρο της ΕΛΣΤΑΤ και αναμένεται να γίνει συνάντηση για να συζητηθεί η διαδικασία ένταξής μας σε μελλοντικές προκηρύξεις.

  Τα παραπάνω επαγγελματικά δικαιώματα έχουν δρομολογηθεί και ελπίζουμε στην άμεση κατοχύρωση τους.

    Ακόμα, ως Φ.Σ.Γ. έχουμε διοργανώσει μία Ημερίδα με τίτλο: «Μέθοδοι Γεωπληροφορικής στο κομμάτι της κοινωνίας. Το παράδειγμα της Βρίσας.» και αναμένεται το επόμενο διάστημα η διεξαγωγή της δεύτερης Ημερίδας με τίτλο: «Η συμβολή του Τουρισμού στην Τοπική Ανάπτυξη».
    Ως Φ.Σ.Γ., θέλουμε να διαβεβαιώσουμε τους συμφοιτητές μας, πως ο Σύλλογος ήταν, είναι και θα παραμείνει αρωγός στην προσπάθεια κατοχύρωσης επαγγελματικών δικαιωμάτων αλλά και στην ανάδειξη της επιστήμης.

Εκ του Δ.Σ.
             O Πρόεδρος


                                Η Γενική Γραμματέας   
Μπρατσιώτης Γεώργιος-Εμμανουήλ                       Γεωργίου Αργυροπούλου Ιωάννα

